 Aka na-achị steeti Anambra, bụ gọvanọ Willie Obianọ anabàtala nkwanye ùgwùṅahụ e nyèrè steeti Anambra na nso-nso a dịka steeti kacha akwàdo obere ụlọ ọrụ na azụmahịa ka na-eto eto nala Nigeria, a maara na bekee dịka Micro, Small and Medium Scale Enterprises, bụkwa nke e nyere site naka osote onyeisi ala, bụ maazị Yemi Osinbajọ naha gọọmenti etiti.  Inyefè ya nkwanye ùgwù ahụ bụ nke e mere na nzukọ isi ọchịchị obodo ahụ nwere nso-nso a nobi gọọmenti dị nAwka, ma bụrụkwa nke e mere site naka odeakwụkwọ ọkpụtọrọkpụ steeti ahụ, bụ Ọkammụta Solo Chukwulobelụ.Nokwu ya oge ọ na-anbata ya bụ nkwanye ùgwù, gọvanọ Obianọ kọwara neziokwu na steeti ahụ na-eme nke ọma na ngalaba ahụ, tinyere ngalaba ọrụ ugbo, ngalaba mmepụta ngwọahịa, ngalaba ọrụ na ngalaba ndị ọzọ dị iche-iche.Ọ gakwazịrị nihu kwe nkwa na ọchịchị ya ga-agawanye nihu nịkwàdò ngalaba ndị ahụ na ụmụafọ steeti ahụ chọrọ ibido obere azụmahịa, ọ kachasị dịka o siri metụta ninweta ego ha ga-eji mee nke ahụ site nisi ụlọ akụ ala anyị, bụkwa nke mapụtagòrò ego dị ìjèri Naịra atọ na ụma ise maka ịkwàdo ihe dị otu ahụ.Na mbụ nokwu ya Ọkammụta Chukwulobelụ kọwara na ọ bụ mgbata ọsọ gọọmenti steeti ahụ gbatàgòrò na ngalaba ahụ na ihe dị iche-iche o mepụtagoro na ya, ọkachasị site nụlọ ọrụ Anambra State Small Business Agency ASBA mèrè ha jiri nweta ya bụ nkwanye ùgwù, ma kwukwa na osote onyeisi ala bụ Osinbajọ gosiputara ezi njikere ọ dị ịgbatịwanyekwu enyemaka gọọmenti etiti nịkwàdo ngalaba ahụ na steeti ahụ.Ọkammụta Chukuwulobelụ, bụ onye ọ bụ ya jèrè Abụja nata nkwanye ugwu ahụ gara nihu kọwaa na steeti ndị a họpụtara maka nkwanye ùgwù ahụ gụnyere steeti Lagos, Kadụna na Abịa, ọbụnadị dịka o mere ka a mara na inwe ohere ịgbaziri ego, inye ọzụzụ na inwe ezi ọnọdụ dị larịị maka ịzụ ahịa nenweghị ihe nhịa ahụ so nihe dị iche-iche e lekwàsịrị anya wee họrọ Anambra dịka ndị tuuru ùgò. 